ติดตามระยะเวลาที่ใช้ในการนำเรือคอนเทนเนอร์ที่กีดขวางคลองสุเอชออก / การประชุม OPEC+ ในวันที่ 1 เม.ย. / Road map การเปิดประเทศของไทย ใน 2Q21, 3Q21
29 มีนาคม 2564

ติดตามระยะเวลาที่ใช้ในการนำเรือคอนเทนเนอร์ที่กีดขวางคลองสุเอชออก / การประชุม OPEC+ ในวันที่ 1 เม.ย. / Road map การเปิดประเทศของไทย ใน 2Q21, 3Q21 

สำหรับราคาน้ำมัน ติดตามปัจจัยกำหนดราคาน้ำมันดิบในสัปดาห์หน้าได้แก่ ระยะเวลาที่ใช้ในการนำเรือคอนเทนเนอร์ที่กีดขวางคลองสุเอชออก เพราะหากนานหลายสัปดาห์จะกระทบการขนส่งน้ำมันดิบจากตะวันออกกลางไปยังตลาดเอเชีย ตัวเลข PMI ภาคการผลิตของประเทศต่างๆ และการกลับมาล๊อกดาวน์หลังตัวเลขผู้ติดเชื้อเด้งขึ้น การประชุม OPEC+ ในวันที่ 1 เม.ย. ซึ่งตลาดคาดว่าสมาชิกจะมีมติคงเพดานการลดการผลิตน้ำมันที่ระดับ 7.2 ล้านบาร์เรล/วัน ขณะที่ต้องลุ้นว่าซาอุดีอาระเบียจะยังคงสมัครใจที่จะปรับลดกำลังการผลิตน้ำมัน 1 ล้านบาร์เรล/วันต่อไปอีก 1 เดือนด้วยหรือไม่ และติดตามจำนวน oil rig count ที่สัปดาห์ล่าสุดปรับเพิ่มขึ้น 6 แท่น เป็น 324 แท่น 

จากประเด็นการนำเรือคอนเทนเนอร์ที่กีดขวางคลองสุเอชออก หากใช้เวลาหลายสัปดาห์อาจส่งผลให้ค่าระวางเรือในภาพรวมเด้งขึ้นเนื่องจากอุปทานเรือจะลดลง เพราะเรือบางส่วนไปจอดรอเพื่อข้ามคลองสุเอช ส่วนเรือที่เปลี่ยนเส้นทางต้องใช้เวลาเดินทางเพิ่มขึ้นกว่า 10 วัน นอกจากนี้ผู้ส่งออกสินค้าไปยังยุโรปอาจได้รับผลกระทบทางอ้อมจากการขนส่งที่ต้องใช้เวลานานขึ้น ได้แก่ KCE, SVI, HANA, DELTA, EPG, STGT, ASIAN, TU, GFPT 

ในส่วนของเหตุการณ์ในพม่า ติดตามสถานการณ์การเมืองในพม่าซึ่งทวีความรุนแรงมากขึ้นหลังมีผู้เสียชีวิตอีกหลายสิบคน นอกจากนี้ตัวเลขการส่งออกของไทยไปพม่าก็ปรับตัวลง 29% YoY ในเดือน ก.พ. ที่ผ่านมา ซึ่งคาดจะส่งผลกระทบต่อหุ้นที่เกี่ยวข้อง ได้แก่ MEGA, CBG, และ OSP 

สำหรับปัจจัยในประเทศ ติดตามความคืบหน้าการอนุมัติให้ใส่ CBD ในเครื่องสำอาง และอาหาร รวมถึงการให้ใบอนุญาตการปลูกและสกัดจาก อย. ซึ่งจะส่งผลให้มีการเก็้งกำไรในบริษัทที่เกี่ยวข้อง, ติดตาม Road map การเปิดประเทศของไทย ใน 2Q21 จะลดวันกักตัวเหลือ 7 วันในพื้นที่ท่องเที่ยวหลัก ใน 3Q21 จ. ภูเก็ตไม่ต้องกักตัว ขณะที่พื้นที่อื่นๆยังกักตัว 7 วัน ใน 4Q21 พื้นที่ท่องเที่ยวหลักไม่ต้องกักตัว และ 1Q22 เปิดประเทศ มองจะเป็น sentiment เชิงบวกต่อกลุ่ม vaccine plays, ติดตามแรงเก็งกำไรกลุ่มรับเหมาต่อเนื่องหลังนายกฯ สั่งเร่งงานลงทุนโครงสร้างพื้นฐาน รฟท.ลงนาม 3 สัญญาก่อสร้างรถไฟความเร็วสูงสัปดาห์หน้า และสถานการณ์การระบาดของโควิด-19 ในพม่าที่ดีขึ้นมากหลังจำนวนผู้ติดเชื้อใหม่ต่อวันอยู่ในระดับต่ำกว่า 100 รายต่อวันเป็นเวลามากกว่า 1 เดือน ทำให้มีโอกาสที่ไทยจะผ่อนคลายเรื่องการนำเข้าแรงงานจากพม่ามาช่วยในอุตสาหกรรมรับเหมาก่อสร้างของไทย 

มุมมองตลาดหุ้น/ กลยุทธ์การลงทุน วันนี้คาด SET ปรับตัวในกรอบ 1570-1,580จุด แนะ KCE, DOHOME   

หุ้นแนะนำ KCE (พื้นฐาน 65.00 บาท) การขยายตัวของสินค้า IC (+9.5%) และตลาดยานยนต์โลกนั้นเป็นปัจจัยบวกต่อ KCE, การนำเข้าวัตถุดิบจำพวกอุปรณ์/ชิ้นส่วนอิเล็กทรอนิกส์ในเดือน ก.พ. 2564 ก็ขยายตัวขึ้น 6.7% YoY ซึ่งนับเป็นอีกปัจจัยที่สนับสนุนมุมมองของเราต่อการส่งออกอิเล็กทรอนิกส์และรายได้ไตรมาส 1/2564 ของ KCE, การอ่อนค่าของเงินบาทที่ 1 บาท/ดอลลาร์ฯ จะส่งผลกระทบต่อกำไรของ KCE ในระดับ +11.8% DOHOME (พื้นฐาน 21.50 บาท)  คาด SSSG ไตรมาส 1/2564 จะเติบโตแข็งแกร่งที่เกือบ 30% (เทียบกับที่ 3.9% ในไตรมาส 4/2563) หนุนจากอุปสงค์วัสดุก่อสร้างที่เติบโตขึ้นและฐานที่ต่ำปีที่แล้ว, คาดกำไรสุทธิและ EPS จะมี CAGR ช่วง 3 ปี (ปี 2564-66) ที่ 27.3% และ 23.9% ตามลำดับหลังเราปรับประมาณการกำไรสุทธิปี 2564-66 รายงานตัวเลขเศรษฐกิจ วันอังคาร ติดตาม อัตราเงินเฟ้อเยอรมันเดือน มี.ค. คาด +0.5% MoM และ +1.7% YoY และดัชนีความเชื่อมั่นผู้บริโภคสหรัฐฯ เดือน มี.ค. คาด +6% MoM เป็น 97 จุด วันพุธ ติดตาม ดัชนี PMI ภาคการผลิตของจีนเดือน มี.ค. คาด +1.1% MoM เป็น 51.2 จุด และตัวเลข PMI ภาคบริการของจีน เดือน มี.ค. และอัตราเงินเฟ้อยูโรโซนเดือน มี.ค. คาด +1.3% YoY ตัวเลขการจ้างงานภาคเอกชนโดย ADP คาด +5.0 แสนตำแหน่ง ตัวเลขยอดขายบ้านรอปิดการขายเดือน ก.พ. คาด -2.6% MoM และตัวเลขปริมาณน้ำมันดิบคงคลังของสหรัฐฯ รายสัปดาห์คาด -2.7 แสนบาร์เรล วันพฤหัสฯ ติดตาม ตัวเลขผลผลิตภาคอุตสาหกรรมของไทยเดือน ก.พ. คาด +0.6% YoY ตัวเลข Caixin PMI ภาคการผลิตของจีนเดือน มี.ค. คาทรงตัว MoM ที่ 51 จุด ตัวเลข PMI ภาคการผลิตของเยอรมัน และยูโรโซนเดือน มี.ค. คาดทรงตัว MoM ที่ 66.6 จุด และ 62.4 จุดตามลำดับ ตัวเลข PMI ภาคการผลิตของสหรัฐฯโดย ISM เดือน มี.ค. คาด +0.8% MoM เป็น 61.3 จุด และตัวเลขการขอสวัสดิการว่างงานรายสัปดาห์ของสหรัฐฯ คาด +6.8 แสนคน วันศุกร์ ติดตาม ตัวเลขการจ้างงานนอกภาคเกษตรของสหรัฐฯ เดือน มี.ค. คาด +1.82 แสนตำแหน่ง และตัวเลขอัตราการว่างงานของสหรัฐฯ เดือน มี.ค.